Det danske landshold for udviklingshæmmede spiller fredag aften finale ved Special Olympics i Los Angeles.

De to nordjyder Morten Lind og Peter Bjarkam - kendt fra TV2/Nords programmer - skal fredag aften klokken 19.00 forsøge at sparke OL-guldet hjem til Danmark, når landsholdet for udviklingshæmmede møder Sverige ved Special Olympics i Los Angeles. Landsholdet med Morten Lind og Peter Bjarkam i spidsen blev for alvor kendt, da de til åbningsceremonien fremviste et 'Lord Bendtner'-banner , som landsholdsangriberen Nicklas Bendtner havde doneret efter forespørgsel fra de to nordjyder. Historien spredte sig hurtigt i nationale og internationale medier - men nu er det Morten og Peters bedrifter inden for kridtstregerne, der trækker overskrifter. Danmark har nemlig spillet sig i finalen mod Sverige efter en fantastisk turnering, hvor landsholdet har udspillet flere store nationer. De indledende kampe til Special Olympics blev brugt til at inddele alle landene i niveau. Her slog Danmark både Østrig, USA og Gibraltar, hvilket bragte dem i pulje med Gibraltar, Finland og Sverige. Fra den pulje har Danmark nu spillet sig videre til finalen, hvor man skal møde Sverige. - Vi er vildt opsatte på finalen og vil gøre alt for at kunne hæve armene som sejrsherrerne, fortæller Peter Bjarkam, der spiller med som Morten Linds 'partner' ved OL. - Turen har været helt igennem fantastisk, og alle amerikanere og især de frivilliges åbenhed og entusiasme har været overvældende og givet ekstra blod på tanden. Man kan ikke bevæge sig rundt i ti minutter uden at få opmuntrende tilråb og highfives, forklarer Peter Bjarkam til TV2/Nord. I indslaget over artiklen kan du se, da TV2/Nord første gang mødte Morten Lind og Peter Bjarkam forud for OL i Los Angeles. Nicklas Bendtner følger med i Morten og Peters kamp for OL-guld The Special Olympics is such a great and important event. Everyone working hard and being dertermined should be rewarded and appreciated. Proud supporter. Et billede slået op af Nicklas Bendtner (@bendtner3) den 29. Jul 2015 kl. 9:48 PDT